ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ՍՊՈՐՏԻ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՛ մարզիկներ, մարզական աշխարհի հարգելի՛ ներկայացուցիչներ.

Շնորհավորում եմ սպորտի միջազգային օրվա առթիվ, քանզի Միավորված ազգերի կազմակերպության որոշմամբ ապրիլի 6-ը հռչակվել է սպորտի՝ որպես խաղաղության խորհրդանիշի միջազգային օր:

Հայաստան աշխարհը միշտ էլ հպարտացել ու հպարտանալու է իր մարզիկներով, որոնք նվաճել են ամենաբարձր չեմպիոնական տիտղոսներ՝ բարձր պահելով մեր երկրի անունը:

Շնորհավորում եմ մասիսցի մարզիկներին, որոնց անուններն արդեն իսկ գրված են սպորտի պատմության մեջ և վստահ եմ, որ նրանց հաղթարշավը շարունակվելու է:

Մաղթում եմ կամք, տոկունություն և ամենակարևորը՝ առողջություն: